NORAKSTS

|  |  |
| --- | --- |
| 29.02.2024. | Nr.3/21 |

**dzīvokļa īpašuma Zemgales prospektā 4-3, jelgavā**

**atsavināšanas uzsākšana un izsoles noteikumu apstiprināšana**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Dzīvokļa īpašums ar kadastra numuru 09009029398 Zemgales prospektā 4-3, Jelgavā (turpmāk – Dzīvokļa īpašums), kas sastāv no dzīvokļa Nr. 3 (telpu grupas kadastra apzīmējums 09000060194001003, trīs istabas, centrālā apkure, kopējā platība 87,9 m2) un tam piekrītošajām kopīpašuma 879/32153 domājamām daļām no būves (kadastra apzīmējums 09000060194001) un zemes (kadastra apzīmējums 09000060194), ir ierakstīts Zemgales rajona tiesas Jelgavas pilsētas zemesgrāmatas nodalījumā Nr. 4465-3 uz Jelgavas valstspilsētas pašvaldības vārda.

Likuma “Par palīdzību dzīvokļa jautājumu risināšanā” 16. panta pirmā daļa nosaka, ka dzīvojamai telpai, kas tiek izīrēta šajā likumā noteiktajā kārtībā, jābūt dzīvošanai derīgai.

Dzīvokļa īpašums nav izīrēts, jo tas nav derīgs dzīvošanai, tam nepieciešams veikt remontdarbus, kas prasa lielus finansiālus ieguldījumus.

Jelgavas valstspilsētas pašvaldības Dzīvokļu komisija 2024. gada 16. janvārī pieņēma lēmumu Nr. 1/13.1. “Pašvaldības dzīvojamās telpas Zemgales prospektā 4-3, Jelgavā nodošana atsavināšanai”, ar kuru nolēma ierosināt Dzīvokļa īpašumu nodot atsavināšanai.

Saskaņā ar Publiskas personas mantas atsavināšanas likuma (turpmāk - Atsavināšanas likums) 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr. 88, derīgs līdz 2025. gada 21. jūnijam) novērtēja Dzīvokļa īpašumu un noteica tā vērtību 58500,00 *euro* (piecdesmit astoņi tūkstoši pieci simti *euro*, 00 centi).

Nekustamā īpašuma Valsts kadastra informācijas sistēmā Dzīvokļa īpašuma vērtība ir noteikta 22270,00 *euro* (divdesmit divi tūkstoši divi simti septiņdesmit *euro*, 00 centi).

Atsavināšanas likuma 3. panta pirmās daļas 1. punktā noteikts, ka pašvaldības nekustamo īpašumu var atsavināt, pārdodot to izsolē, savukārt, šā likuma 15. pantā noteikts, ka izsole var būt mutiska ar augšupejošu soli.

Atsavināšanas likuma 36. panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

Jelgavas valstspilsētas pašvaldības īpašuma atsavināšanas komisija 2024. gada 8. februārī noteica Dzīvokļa īpašuma nosacīto cenu 59000,00 *euro* (piecdesmit deviņi tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 5900,00 *euro* (pieci tūkstoši deviņi simti *euro*, 00 centi), reģistrācijas maksu 50,00 *euro* (piecdesmit *euro*, 00 centi), izpirkuma termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, likuma “Par palīdzību dzīvokļa jautājumu risināšanā” 16. panta pirmo daļu, Atsavināšanas likuma 3. panta pirmās daļas 1. punktu, 8. pantu, 15. pantu, 36. panta trešo daļu, Jelgavas valstspilsētas pašvaldības Dzīvokļu komisijas 2024. gada 16. janvāra lēmumu Nr. 1/13.1. “Pašvaldības dzīvojamās telpas Zemgales prospektā 4-3, Jelgavā nodošana atsavināšanai” un Jelgavas valstspilsētas pašvaldības īpašuma atsavināšanas komisijas 2024. gada 8. februāra lēmumu Nr. 2/4 “Dzīvokļa īpašuma Zemgales prospektā 4-3, Jelgavā atsavināšana”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošo dzīvokļa īpašumu ar kadastra numuru 09009029398 Zemgales prospektā 4-3, Jelgavā, kas sastāv no dzīvokļa Nr. 3 (telpu grupas kadastra apzīmējums 09000060194001003, kopējā platība 87,9 m2) un tam piekrītošajām kopīpašuma 879/32153 domājamām daļām no būves (kadastra apzīmējums 09000060194001) un zemes (kadastra apzīmējums 09000060194), pārdodot to mutiskā izsolē ar augšupejošu soli.
2. Noteikt dzīvokļa īpašuma Zemgales prospektā 4-3, Jelgavā, pārdošanas nosacīto cenu (izsoles sākumcenu) 59000,00 *euro* (piecdesmit deviņi tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 5900,00 *euro* (pieci tūkstoši deviņi simti *euro*, 00 centi), reģistrācijas maksu 50,00*euro* (piecdesmit *euro*, 00 centi), nomaksas termiņu – 5 gadus.
3. Apstiprināt dzīvokļa īpašuma Zemgales prospektā 4-3, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot dzīvokļa īpašuma Zemgales prospektā 4-3, Jelgavā izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 29. februārī